LJUDSKE MASKE ZNAČILNE ZA NAŠ KRAJ

Korant ali kurant

Korant kot najbolj poznana maska s ptujskega polja, če že ne Slovenije, vsako leto znova in znova preganja zimo iz dežele, kot veleva ljudsko izročilo. Nekoč so to masko smeli obleči le fantje, ki so odslužili vojaški rok in so bili samski. Dandanes temu ni več tako. V korantovi opravi srečamo majhne otroke, ženske... Korante lahko srečamo tudi na haloškem območju, vendar se razlikujejo od “polanskega” po tem, da imajo na glavi namesto trakov in peruti pritrjene kravje rogove.

Nekoč so si fantje korantovo opremo izdelali doma, sedaj pa za to skrbijo mojstri, ki se načrtno ukvarjajo z izdelavo korantij.

Obraz korantove kape je narejen iz usnja, na sredini kape je pritrjen nos, ki močno spominja na svinjski rilec, pod nosom mu za brke služijo sirkove vejice, pod njimi pa so na vrvico nanizana semena belega oz. Temnega fižola, ki bi naj predstavljale zobe. Iz ust korantu visi dolg rdeč jezik. Ob strani kape so namesto ušes pritrjena gosja oz. puranja peresa. Vrh kape pa koranta krasijo razni živo pisani trakovi in rože izdelane iz “krep” papirja. Korant ima oblečen kožuh iz dolgodlake ovce. Okoli pasu pa ima na verigi privezane kravje zvonce s katerimi pozvanjajo in tako plaši staro in mlado. Nikoli in nikdar ni bilo določeno kolikor zvoncev, bi korant naj imel, vse je bilo odvisno od tiste osebe, ki se je maskirala v to masko.

Za obrambo v rokah nosi palico, na kateri je na koncu pribita ježeva koža, torej ježevka. Korant je obut v volnene doma spletene rdeče ali zelene nogavice, na njih pa še ima nataknjene črne čevlje. Koranti hodijo od hiše do hiše v skupini, spremlja jih huduč, za darove pa pobirajo svilene robce, včasih pa dobijo tudi kakšno klobaso.

Enega izmed prvih korantovih opisov najdemo v kroniki župnije sv. Marko niže Ptuja iz konca 19. Stol. Takšen lik, kot je opisan v kroniki, so v začetku devetdesetih let 20. Stol. Replicirali člani etnografskega društva Korant Markovci in ga vsako leto lahko občudujemo na markovskem fašenku.

Sama podoba maske je skozi stoletja spreminjala in je bila pogojena s socialnim statusom tedaj živečih ljudi. Bogatejši so imeli bolj načičkane in umetelno izdelane maske, maaske revnejših pa so bile bolj skromnejše. Če danes govorimo o tem, da je izdelava korantove opreme zelo draga je tudi v preteklosti bilo podobno, saj tisti najrevnejši slednje prav tako niso mogli privoščiti

RUSA

Rusa je štirinoga živalska maska, s katero so nekoč skušali vplivati plodnosti in zdravje pri konjih in drugi živini. Pojavlaj se po vsej Sloveniji , zlasti pa na območju Ptujskega in Dravskega polja ter Slovenskih goric in Haloz.

BABA DEDA NOSI

Lik baba deda nosi je znan v številnih evropskih državah, zelo priljubljen pa je tudi na Dravskem in Ptujskem polju, Halozah in Slovenskih goricah. Povezujejo ga z likom starca ali starke, ki človeški podobi na zemlji predstavljajo duhove rajnih.